
שלום רב,

הנדון: פנייתך לפי חוק חופש המידע אודות השירות הפסיכולוגי

ראשית, אתנצל על העיכוב במענה לפנייתך.

להלן התייחסותנו לגופם של דברים, בהתאם למידע שנמסר לנו מהיחידות המקצועיות במשרד:

1. במערכת בריאות הנפש הציבורית בישראל ישנם מרפאות מסוגים שונים – החל במרפאות רב-מקצועיות עם צוותים של עשרות מטפלים, וכלה בנקודות שירות בהן מטפל בודד- רופא או פסיכותרפיסט. את כלל השירותים ניתן לראות באתר משרד הבריאות בקישור להלן – לחץ כאן ובקבוץ המצורף (לרבות פרטים אודות המרפאה, השתייכות לקופת חולים, המתנה ממוצעת, סוגי התערבויות טיפוליות ומומחיות המרפאה).
2. בנתונים שקיימים כיום במשרד אין חלוקה בין סוגי הטיפולים – כלומר בין מפגש עם רופא פסיכיאטר, עם פסיכותרפיסט או מטפל אחר. עם זאת, בשנת 2016 התקיימו בכלל המסגרות סך של כ-500,000 מפגשים טיפוליים בבריאות הנפש לילדים ונוער, מה שיכול לתת קנה מידה להערכת היקף הטיפולים לילדים ונוער.
3. מספר הפסיכולוגים המורשים בישראל עומד היום על 13,486.
4. מספר הטיפולים הניתנים במסגרת הקופות ע"י פסיכולוגים – בעניין זה אנא פנה לקופות החולים. 
5. אין ברשות משרד הבריאות מידע אודות הפעילות במגזר הפרטי ו/או מספר הפסיכולוגים הפעילים בשוק הפרטי.
6. אין ברשות משרד הבריאות מידע אודות מספר הפסיכולוגים בעלי קליניקות עצמאיות והיקף הטיפולים הניתנים על ידם בכל חודש.


בכבוד רב,


ענת אילוז, עו"ד
הממונה על העמדת מידע לציבור

